Dɔgɔtɔrɔ ko u ma ko sugunɛbilenibana de b’u la. A y’a ɲɛfɔ u ye, a bɛ mɔgɔ sɔrɔ cogo min na. A bɛ sɔrɔ ji jɔlen de la, i n’a fɔ kɔjiw walama ba fitini minnu ji tɛ boli kosɛbɛ. Tumudenninw don minnu ka dɔgɔ ɲɛna yeli ma, o tumudenninw de bɛ nin bana in lase mɔgɔ ma. Ni mɔgɔ donna ji la, tumudenninw bɛ don a golo fɛ. Hali i tɛ bɔ a kalama, nka o kɔfɛ de i b’a kɔlɔsi k’i yɔrɔw b’i ŋɛɲɛ. Tumuw bɛ yɛlɛ joli siraw fɛ ka se fo i kɔnɔminɛnw ma. U bɛ taga sugunɛbara walama nuguw de kɔnɔ ka fanw da yen.